Tahu iku panganan sing digawé saka kacang kedhelé, difermentasikaké lan dijupuk sariné. Béda karo tèmpé sing asli saka Indonésia. Tahu asalé saka Cina, kaya déné kécap, tauco, bakpau, lan bakso. Tembung Tahu iku tembung serapan saka basa Hokkian (tauhu) (Hanzi: 豆腐, hanyu pinyin: doufu) sing kanthi barès tegesé "kedhelé sing difermentasi". Tahu pisanan tuwuh ing Tiongkok wiwit jaman Dinasti Han watara 2200 taun kapungkur. Panemuné ya iku Liu An (Hanzi: 劉安) sing wujud sawijining bangsawan, putuné Kaisar Han Gaozu, Liu Bang sing madegaké Dinasti Han.